ചിറ്റാറില് പതിന്നാലുകാരി ദുരൂഹ സാഹചര്യത്തില് തൂങ്ങി മരിച്ച നിലയില് പത്തനംതിട്ട : ചിറ്റാറില് പതിന്നാലുകാരിയെ തൂങ്ങി മരിച്ച നിലയില് കണ്ടെത്തി. വീടിനു സമീപത്തെ കുമരംകുന്ന് കോളനിയില് കൃഷ്ണകുമാറിന്റെ മകളാണ് മരിച്ചത്. അച്ഛനും അമ്മയും ജോലിക്ക് പോയി തിരിച്ച് എത്തിയപ്പോഴാണ് കുട്ടിയെ തൂങ്ങി മരിച്ച നിലയില് കണ്ടെത്തിയത്. മൃതദേഹം ഇന്ക്വസ്റ്റ് നടപടികള് പൂര്ത്തിയാക്കി പോസ്റ്റുമോര്ട്ടത്തിനായി പത്തനംതിട്ട ജനറല് ആശുപത്രിയിലേക്ക് കൊണ്ടുപോയി. കുട്ടിയുടെ മരണത്തില് പൊലീസ് കേസെടുത്ത് അന്വേഷണം ആരംഭിച്ചു. അതേസമയം സംഭവത്തില് ദുരൂഹത ആരോപിച്ച് നാട്ടുകാരും ബന്ധുക്കളും രംഗത്തെത്തി. വീടിനു സമീപത്തെ മരത്തിലാണ് പെണ്കുട്ടിയെ തൂങ്ങി മരിച്ച നിലയില് കണ്ടെത്തിയത്.